Coba ceritain soal Kali Minho dalam bahasa jawa

Kali Minho, Minho (Portugis: [miɲu]) utawi Mino (Spanyol: [miɲo], Galician: [miɲo]) inggih punika kali ingkang paling dawa wonten ing Galicia, Spanyol, ingkang antawisipun kirang langkung 340 km.

Nama punika asalipun saking basa Latin Minius, ingkang tegesipun cinnibar, timah utawi vermillion, sajatosipun teges punika, "sungai merah." Wonten ing pinggir kali minho punika dipun-ginakaken kanggé ngileni kebon anggur saha tetanén, sanèsipun ugi kanggé ngasilaken listrik tenaga toya, saha ugi tandha watesipun Spanyol saha Portugal. Sumber saking kali Minho wonten ing antawisipun 50 km leripun Lugo wonten ing Galicia, wonten ing saklebeting papan namanipun Pedregal saking Irimia. Kali punika wonten ing kidulipun témbok kutha Romawi tuwa saha mili dhateng kidul pas wonten ing lembah lajeng ngaler saking Ourense.

Kalih dasa kilo leripun Ourense wonten ing Os Peares, Minho nampi toya saking anak sungai utamanipun, inggih punika Sil. Lajeng saking Ourense, kali punika mili kilèn kidul dumugi watesipun Portugis caket Melgaço. Wonten salah satunggaling bendungan ageng ing Frieira caket kutha Ribadavia.

Minho mèrang Portugal kaliyan Spanyol ingkang kirang langkung 80 km. Lembah ingkang dipunileni Minho punika kalebet laladan ingkang subur sanget, saben meteripun punika dados papan tetuwuhan kados ta jagung, kenthang, kol utawi namung suket. tuwuhan ingkang paling kawentar wonten ing laladan punika inggih punika Vinho Verde ingkang tegesipun tuwuhan ingkang medalaken cahyo, ingkang dipunproduksi wonten ing laladan Monção saha Melgaço.